**\*Public Piano\* nyereményjáték szabályzat**

**1. A nyereményjáték szervezője**

A nyereményjáték szervezője a Hírös Agóra Nonprofit Kft. (Székhelye: 6000 Kecskemét, Deák Ferenc tér 1.; Adószám: 14994472-2-03), a továbbiakban Szervező.

**2. A nyereményjáték neve**

\*\*\* **Public Piano** \*\*\*

**3. A nyereményjáték időtartama**

2024. február 11. vasárnap 14 órától - 2024. március 16. szombat 14 óráig

**4. A Játékban való részvétel feltételei**

A Szervező által üzemeltetett, Hírös Agóra Kulturális Központ hivatalos Facebook oldalán (<https://www.facebook.com/HirosAgora/>) valamint Instagram oldalán (<https://www.instagram.com/hirosagora/>) indított nyereményjátékban való részvétel feltétele, hogy a Facebook/Instagram Felhasználó (továbbiakban Felhasználó) a **Hírös Agóra Kulturális Központ** **facebook/instagram oldalán** a nyereményjáték céljából közzétett posztban megadott feladatot teljesítse.

**5. A nyereményjáték leírása, játékfelhívás**

* Játssz a Hírös Agóra Kulturális Központ épületében lévő közösségi zongorán
* Készüljön rólad fotó/videó
* Töltsd fel saját Facebook/Instagram oldaladra, és posztodban jelöld meg a Hírös Agóra Facebook vagy Instagram oldalát.

A játékban való részvétellel a játékos a játékszabályzatot elfogadja!

A nyereményjátékban való részvétel ingyenes.

Egy Felhasználó egyszer vesz részt a sorsolásban, független attól, hogy hányszor teljesítette a feladatot!

A Felhasználó nem végezhet olyan műveleteket, amelyek alkalmasak arra, hogy befolyásolják a nyereményjáték alakulását. A játékszabályzat ilyen jellegű megsértése esetén a Felhasználó a nyereményjátékból azonnal kizárásra kerül.

**6. Nyereménysorsolás**

Az összes résztvevő közül (Facebook és Instagram összesen) 1 nyertes sorsoló program segítségével, véletlenszerűen kerül kiválasztásra.

**7. Nyeremény**

2 fő részére szóló belépőjegy a Kecskeméti Szimfonikus Zenekar következő koncertjére:

**2024. március 18. hétfő 19 óra - Grieg: Peer Gynt**

A belépőjegy másik előadásra nem váltható át!

**8. Nyereménysorsolás időpontja**

2024. március 16. szombat 17:00 óra

**9. A nyertes kihirdetése, értesítése**

A Szervező a nyertes nevét a sorsolást követő 48 órán belül Facebook és Instagram oldalán, az eredeti nyereményjáték felhívásként közzétett poszt alatt, hozzászólásban kihirdeti, illetve a nyertessel privát üzenetben felveszi a kapcsolatot a nyereményátvétel egyeztetése céljából.

Szervező kizárja a felelősségét abban az esetben, ha a nyertes saját figyelmetlensége miatt nem értesül a nyeremény híréről.

**10. Nyeremény kézbesítése**

A nyertes a nyereményét a kihirdetés időpontjától a koncert kezdetéig, **2024. március 18. hétfő 19:00 –ig** tudja átvenni a Hírös Agóra Kulturális és Ifjúsági Központ információs pultjánál az intézmény nyitvatartási idejében (munkanapokon 8-19 óráig).

A nyeremény a privát üzenetben kapott jelkód ismeretében vehető át.

A nyertes köteles együttműködni a nyeremény átvétele érdekében és a kapott jelkódot titokban tartani. Amennyiben ennek nem tesz eleget, és a nyeremény átvétele meghiúsul, a nyeremény a továbbiakban nem vehető át, és a Szervezőt semmilyen felelősség nem terheli ezzel kapcsolatban.

**11. Kizárások**

A nyereményjátékban nem vehetnek részt a Hírös Agóra Nonprofit Kft. munkatársai és hozzátartozói.

**12. Adatkezelés**: A nyereményjátékra a Társaság mindenkor érvényben lévő Adatkezelési szabályzata irányadó, mely elérhető a társaság honlapján.

<https://hirosagora.hu/files/Hiros_Agora-Altalanos_adatkezelesi_tajekoztato.pdf>

A játékban való részvétellel a játékos az Adatkezelési tájékoztatóban foglaltakat tudomásul veszi és elfogadja.

**13. Egyéb rendelkezések**

A nyeremény készpénzre nem váltható.

A nyereményhez tartozó adó-, illetve járulékfizetési kötelezettség a Szervezőt terheli.

A játékban való részvétellel a Felhasználó előzetesen hozzájárul ahhoz is, hogy amennyiben nyereményben részesül, a Szervező feltüntetheti a nevét, profilképét vagy a játékba megosztott fotóját/videóját a Hírös Agóra Nonprofit Kft. Facebook és Instagram oldalán valamint honlapján. Amennyiben nem járul hozzá a közzétételhez azt írásban köteles jelezni. A Szervező fenntartja a jogot jelen részvételi szabályzat módosítására, a játék időtartamának lerövidítésére vagy meghosszabbítására és egyéb változtatásokra.

A Facebook és Instagram semmilyen formában nem támogatója vagy szervezője jelen játéknak.

Hírös Agóra Nonprofit Kft.

Kecskemét, 2024.02.11.